[pic] | KOMISIA EURÓPSKYCH SPOLOČENSTIEV | Brusel, 30.3.2007 KOM(2007) 157 v konečnom znení 2007/0059 (ACC) Návrh ROZHODNUTIE RADY o pozícii Spoločenstva týkajúcej sa zmeny a doplnenia protokolu č. 4 k Dohode medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (predložený Komisiou) DÔVODOVÁ SPRÁVA S cieľom dosiahnuť ďalšiu liberalizáciu obchodných tokov a posilniť hospodárske vzťahy medzi Európskym spoločenstvom a Faerskými ostrovmi sa navrhuje zdvojnásobiť súčasné colné koncesie Spoločenstva na krmivo pre ryby z Faerských ostrovov. Rade sa adresuje výzva rozhodnúť o spoločnej pozícii, ktorá by sa prijala v rámci spoločného výboru pre dohodu medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej vzhľadom na zmenu protokolu č. 4 k tejto dohode. Rozhodnutie spoločného výboru sa uverejní v Úradnom vestníku Európskej únie . 2007/0059 (ACC) Návrh ROZHODNUTIE RADY o pozícii Spoločenstva týkajúcej sa zmeny a doplnenia protokolu č. 4 k Dohode medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej RADA EURÓPSKEJ ÚNIE, so zreteľom na Zmluvu o založení Európskeho Spoločenstva, a najmä na jej článok 133 v spojení s druhým pododsekom článku 300 ods. 2, so zreteľom na návrh Komisie, keďže: (1) Dohoda medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej[1] (ďalej len „dohoda“) vstúpila do platnosti 1. januára 1997. (2) Článkom 31 ods. 1 dohody sa zriaďuje spoločný výbor, ktorý je zodpovedný za správu dohody a zabezpečuje jej správne fungovanie. (3) V článku 34 dohody sa ustanovuje, že spoločný výbor môže pozmeniť opatrenia protokolov k tejto dohode. (4) Faerské ostrovy predložili žiadosť o zmenu protokolu č. 4 a o zvýšenie colnej koncesie Spoločenstva na krmivo pre ryby na 50 000 ton. Strany dohody v súlade s ustanoveniami článku 31 ods. 2 dohody viedli spolu konzultácie v rámci spoločného výboru. (5) V rokovacom poriadku, ktorý spoločný výbor prijal v súlade s článkom 31 ods. 3 dohody, sa ustanovuje, že rozhodnutia spoločného výboru podpisuje jeho predseda a že funkciu predsedu zastáva na obdobie od 1. januára do 31. decembra striedavo predstaviteľ Dánska - Faerských ostrovov a predstaviteľ Európskeho spoločenstva, ROZHODLA TAKTO: Článok 1 Pozícia Európskeho spoločenstva v spoločnom výbore zriadenom článkom 31 Dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej je v prílohe k tomuto rozhodnutiu. Toto stanovisko vyjadruje Komisia. Článok 2 Toto rozhodnutie spoločného výboru sa po jeho prijatí uverejní v Úradnom vestníku Európskej únie . V Bruseli Za Radu predseda NÁVRH ROZHODNUTIA Spoločného výboru ES/Dánsko – Faerské ostrovy, ktorým sa mení a dopĺňa protokol č. 4 Dohody medzi Európskym spoločenstvom na jednej strane a dánskou vládou a miestnou správou Faerských ostrovov na strane druhej Spoločný výbor, so zreteľom na Dohodu medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej[2] (ďalej len „dohoda“), najmä na jej článok 34 ods. 1, keďže: (1) Spoločenstvo v článku 1 protokolu 4 k dohode udelilo colnú kvótu 5 000 ton na krmivo pre ryby z Faerských ostrovov v rámci ročných colných kvót; (2) Rozhodnutím č. 2/98 spoločného výboru ES/Dánsko - Faerské ostrovy[3] sa táto kvóta od 1. januára 2000 zvýšila na 10 000 ton; (3) Orgány Faerských ostrovov predložili žiadosť o zvýšenie colnej kvóty zo strany Spoločenstva v prípade týchto výrobkov; (4) Zdvojnásobenie ročnej colnej kvóty by sa malo povoliť; (5) Krmivo pre ryby, na ktoré sa vzťahuje preferenčný dovozný režim, nesmie obsahovať pridaný lepok; (6) Na túto kvótu sa vzťahuje revízna doložka. Spoločný výbor si bude na tento účel v súlade s článkom 31 ods. 2 dohody pravidelne vzájomne vymieňať informácie; (7) Článok 1 protokolu 4 k dohode by sa na tento účel mal zmeniť a doplniť, ROZHODLA TAKTO: Článok 1 V článku 1 protokolu 4 k dohode sa znenie tabuľky, ktorá sa týka číselných znakov KN ex 2309 90 10, ex 2309 90 31 a ex 2309 90 41, nahrádza takto: Číselný znak KN | Opis | Colná sadzba | Colná kvóta (v tonách) | ex 2309 90 10[4] ex 2309 90 31[5] ex 2309 90 41[6] | krmivá pre ryby | 0 | 20 000 | Článok 2 1. Do článku 1 protokolu 4 sa vkladá tento text: „Pokiaľ ide o colné kvóty otvorené pre krmivo pre ryby v rámci číselných znakov KN ex 2309 90 10, ex 2309 90 31 a ex 2309 90 41, uplatňujú sa tieto ustanovenia: Orgány Faerských ostrovov musia preukázať, že krmivo pre ryby vyvážané do EÚ v rámci tejto preferenčnej kvóty neobsahuje pridaný lepok, iný ako lepok prirodzene obsiahnutý v obilninách, ktoré môžu tvoriť zložku tohto krmiva. Európske spoločenstvo môže na Faerských ostrovoch vykonávať kontroly zložiek krmiva pre ryby, predovšetkým kontroly obsahu lepku. “ 2. Spôsob vykonávania kontrol zložiek krmiva pre ryby je opísaný v prílohe k tomuto rozhodnutiu. Ak z kontroly vyplynie, že podmienky pre udelenie predmetnej preferencie nie sú splnené, Komisia môže jej platnosť pozastaviť dovtedy, kým sa nesplnia. Článok 3 Spoločný výbor monitoruje využívanie tejto kvóty. V závislosti od jej využívanie a vývoja trhových podmienok spoločný výbor preskúma túto colnú kvótu o štyri roky. Článok 4 Zvýšenie objemu colnej kvóty na kalendárny rok 2007 sa vypočíta pro rata temporis od nadobudnutia účinnosti tohto rozhodnutia. Článok 5 Toto rozhodnutie nadobúda účinnosť prvým dňom druhého mesiaca od jeho prijatia. V Bruseli Za spoločný výbor predseda PRÍLOHA Vykonávanie kontrol zložiek krmiva pre ryby Článok 1 Orgány Faerských ostrovov oznámia Komisii ustanovenia kontrol, ktoré prijali vzhľadom na články 1 a 2 tohto rozhodnutia. Orgány Faerských ostrovov poskytnú Komisii všetky informácie potrebné na vykonanie kontrol na obsah lepku v krmive pre ryby dovážanom do EÚ a prijmú všetky vhodné opatrenia pre umožnenie kontrol, ktoré Komisia v tejto súvislosti považuje za vhodné. Článok 2 Európske spoločenstvo môže vykonávať kontroly zložiek krmiva pre ryby na Faerských ostrovoch. Výrobcovia krmiva pre ryby umožňujú okamžitý prístup do svojich podnikov a k svojim záznamom o zásobách, aby kontrolóri mohli zistiť pôvod použitých surovín. Inšpektori môžu brať vzorky na analýzu. Inšpektori sú oprávnení kontrolovať zložky krmiva pre ryby, suroviny a spracované suroviny, záznamy a iné podklady, vrátane podkladov a metadát vypracovaných alebo prijatých alebo zaznamenaných na elektronickom médiu, ktoré sa týkajú záznamov o zásobách. Článok 3 Kontroly vykonávajú odborníci Komisie alebo z členských štátov, ďalej len „inšpektori“. Odborníkov z členských štátov, ktorí majú byť poverení vykonávaním týchto kontrol, vymenuje Komisia. Článok 4 Tieto kontroly sa budú vykonávať v mene Spoločenstva, ktoré prevezme výdavky súvisiace s činnosťou inšpektorov. Inšpektori orgánom Faerských ostrovov vopred kontrolu oznámia, aby sa na nich zástupcovia Faerských orgánov mohli zúčastniť. Článok 5 Podrobnosti spôsobu vykonávania kontrol môžu dohodnúť priamo Komisia s Faerskými ostrovmi. LEGISLATÍVNY FINANČNÝ VÝKAZ PRE NÁVRHY, KTORÉ MAJÚ ROZPOČTOVÝ VPLYV LEN NA STRANU PRÍJMOV 1. NÁZOV NÁVRHU Návrh rozhodnutia Rady o pozícii Spoločenstva týkajúcej sa zmeny a doplnenia protokolu č. 4 k dohode medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej. 2. ROZPOČTOVÉ POLOŽKY Kapitola 10 – článok 1000 – Poľnohospodárske clá.Suma zahrnutá do rozpočtu na rok 2007: – 1 486,9 mil. EUR 3. FINANČNÝ VPLYV Návrh nemá finančný vplyv na výdavky, ale má finančný vplyv na príjmy, a to s týmto účinkom: ( v mil. EUR zaokrúhlených na 1 desatinné miesto ) Rozpočtová položka | Príjmy[7] | 12-mesačné obdobie začínajúce od 1. 1. 2007 | Článok 100 – 1000 | Vplyv na vlastné zdroje | – 0,17 | Článok … | Vplyv na vlastné zdroje | – | Stav po akcii | 2008 | 2009 | 2010 | 2011 | Článok 100 – 1000 | Článok … | 4. OPATRENIA PROTI PODVODOM 5. POZNÁMKY V tomto prípade ide o maximálny potenciálny vplyv. Je však nutné uviesť, že súčasný objem dovozu je menší ako 10 000 ton, a očakávaný finančný vplyv by teda bol oveľa menší, resp. nulový. [1] Ú. v. ES L 53, 22.2.1997, s. 2. [2] Ú. v. ES L 53, 22.2.1997, s. 2. [3] Ú. v. ES L 263, 26.9.1998, s. 37. [4] Krmivo pre ryby, na ktoré sa vzťahuje preferenčný dovozný režim, nesmie obsahovať pridaný lepok, iný ako lepok prirodzene obsiahnutý v obilninách, ktoré môžu tvoriť zložku tohto krmiva. [5] Krmivo pre ryby, na ktoré sa vzťahuje preferenčný dovozný režim, nesmie obsahovať pridaný lepok, iný ako lepok prirodzene obsiahnutý v obilninách, ktoré môžu tvoriť zložku tohto krmiva. [6] Krmivo pre ryby, na ktoré sa vzťahuje preferenčný dovozný režim, nesmie obsahovať pridaný lepok, iný ako lepok prirodzene obsiahnutý v obilninách, ktoré môžu tvoriť zložku tohto krmiva. [7] Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odpočítaní 25 % nákladov na výber.